o
HILLSONG TV Jumalan kohtaamisen voima 6/8
Kiitos, että katsot ohjelmaa.
Haluamme auttaa näkemään mahdollisuudet Kristuksessa.
Uskon, että ohjelma tarjoaa uskoa, toivoa ja Jumalan rakkautta.
Rukoilen, että se vaikuttaa elämääsi.
Katsotaan ensin todistus.
Synnyin Lusakassa, Sambiassa.
Asuin 7 vuotta lähinnä Zimbabwessa.
Perheeni päätti muuttaa Australiaan.
Se oli iso uskonaskel.
Australiassa ei ollut vielä paljon afrikkalaisia maahanmuuttajia.
Seurakunta on aina osoittanut minulle oikeaa suuntaa.
Se on opettanut Raamatun mukaisesta toimeentulosta, -
ihmissuhteista ja viisaudesta kaikilla elämänalueilla.
Seurakunta on näyttänyt oikeaa suuntaa.
Olen saanut elää ja oppia, mikä on Jumalan tahto.
Brisbane tarvitsee juuri tätä.
Seurakunta on isä rikkinäisille kodeille ja isättömille.
Seurakunta voi tuoda johtajuutta perheisiin.
Aiemmin kuulimme opetuksen ensimmäisen osan.
Puhun Jumalan kohtaamisesta.
Kohtaaminen tarkoittaa törmäystä odottamattomaan.
Jumalaa voi kohdata palvonnan tai saarnan aikana, -
kotona tai satunnaisessa kohtaamisessa.
Jumalan kohtaaminen on törmäys odottamattomaan.
Uskotaan, että seurakuntamme täyttyy tällaisista törmäyksistä, -
joissa kohtaamme Jumalaa niin, että jotakin muuttuu, -
näky uudistuu, ovia avautuu, alueita vallataan -
ja asioita muuttuu.
Jumalan kohtaamisesta ja törmäyksestä odottamattomaan -
voi saada tarkoitusta ja suuntaa elämään.
Jumalan kohtaaminen tuo lähemmäs Jeesusta.
Kun kohtaa Jumalan, saa tuntea Hänen sydämensä ja tahtonsa.
Jos haluat tuntea Jumalan tahdon, katso Jeesukseen.
Jumalan kohtaamisesta saa päättäväisyyttä ja vastuunottoa.
Jumalan kohtaaminen saa kysymään, mitä minä voin tehdä asialle.
Saul kysyi ensin: "Herra, kuka sinä olet?"
Pian hän jo kysyi: "Mitä haluat minun tekevän?"
Jumalan kohtaaminen lisää vastuunottoa.
Nyt vuorossa on opetuksen seuraava osa.
Tuomas sai Jumalan kohtaamisesta tarkoitusta ja suuntaa.
Filippus sai läheisemmän suhteen Kristukseen.
Saul sai päättäväisyyttä ja vastuuta.
Pietarille Jumalan kohtaaminen toi luottavaisuuden.
Se ei ollut epäilyä. Se oli tietoa.
Luetaan yhdessä 2. Piet. 1:1-3.
"Simon Pietari, Kristuksen palvelija ja apostoli," -
"niille, jotka ovat saaneet yhtä kalliin uskon kuin mekin" -
"Jumalamme ja Vapahtajan Kristuksen vanhurskaudessa."
"Armo ja rauha lisääntyköön teille" -
"Jumalan ja meidän Herramme Jeesuksen tuntemisen kautta."
Tässä puhutaan Jumalan ja Jeesuksen tuntemisesta.
"Hänen jumalallinen voimansa on lahjoittanut meille kaiken," -
"mikä elämään ja jumalisuuteen tarvitaan" -
"Hänen tuntemisensa kautta."
Jumalallinen voima antaa Jumalan tuntemisen kautta kaiken, -
mikä tarvitaan elämään ja jumalisuuteen.
Tämä avautuu meille Jumalan kohtaamisen kautta.
Pietari oli kalastaja, kun Jeesus kohtasi hänet.
Jeesus käski heittää verkot veteen.
Pietari vastasi: "Emme ole saaneet koko yönä kalaa."
Pietari kohtasi Jeesuksen yhä uudelleen.
Se oli kuin matka, -
joka valmisteli hänet puhumaan Jeesuksen tuntemisesta -
ja siitä, mitä Hänen tuntemisestaan seuraa: armoa, rauhaa ja voimaa.
Jumalan voima lahjoittaa meille kaiken, mitä tarvitsemme.
Jumalan kohtaaminen sai hänet puhumaan luottavaisena.
Monet asiat elämässämme saavat meidät epäilemään Jumalan Sanaa.
Rakkaita kuolee, kohtaamme pettymyksiä ja vaikeuksia, -
näemme ympärillämme tuskaa.
Jumalan kohtaaminen antaa meille lujan luottamuksen.
Se kiinnittää mielemme totuuteen. Totuus vapauttaa meidät.
Tämä sama Pietari kielsi Jeesuksen kolmesti.
Matt. 26:74:ssä sanotaan, että Pietari alkoi sadatella ja vannoa.
Tyttö sanoi Pietarille: "Tunnet Hänet. Sen kuulee puheestasi."
Pietari sadatteli ja vannoi: "En tunne sitä miestä."
Tiedätte, mitä sitten tapahtui.
En ole vähään aikaan käynyt maaseudulla.
Kun Jeesus kysyi, kenen ihmiset sanovat Hänen olevan, -
muut luettelivat Raamatun henkilöitä ja profeettoja.
Pietari sanoi: "Olet Kristus, elävän Jumalan Poika."
Jeesus sanoi: "Ei tätä sinulle ilmoittanut liha ja veri," -
"vaan Isäni, joka on taivaissa."
Pietarin elämä oli matka, -
jolla hän kohtasi Jumalaa ja sai varmuuden.
Tuosta lujasta luottamuksesta syntyi jotakin odottamatonta.
Se oli törmäys odottamattomaan.
Hän kohtasi Jumalan helluntaina ja puhui voimallisesti Jeesuksesta.
Hän oli kieltänyt Jeesuksen. Alussa hän ei tuntenut Jeesusta.
Helluntaina hän puhui täynnä Henkeä.
3000 kääntyi hänen puheensa voimasta.
Kun hän pyysi rohkeutta Ap. t. 4:ssä, hän kohtasi Jumalan.
Kaikki täyttyivät Pyhällä Hengellä.
Ap. t. 4:33: "Apostolit todistivat voimalla ylösnousemuksesta," -
"ja suuri armo oli heillä kaikilla."
2. Piet. 1:3:ssa hän puhui Jumalan kohtaamisesta ja tuntemisesta.
Hän kertoi, mihin Jumalan tunteminen johtaa.
Ensinnäkin siitä saa runsain määrin armoa ja rauhaa.
Monet ajattelevat, että Jumalan kohtaaminen on onnettomuus.
"Jos minä menisin kirkkoon, katto romahtaisi."
Monet luulevat, että tapahtuu jotakin kamalaa.
Kun ihmiset rakastavat Jeesusta, -
Jumalan kohtaaminen antaa runsain määrin armoa ja rauhaa.
Myrskynkin keskellä voi tuntea rauhaa, joka ylittää ymmärryksen.
Armo ja rauha tulevat luottamuksesta Jumalaan.
Joku saattaa olla hirvittävän vaikeassa tilanteessa, -
mutta silti heillä on rauha ja luottamus Jumalaan.
Se tulee Jumalan kohtaamisesta.
Rukoilen, että voisit kohdata Jumalaa -
ja saisit lujan luottamuksen.
Raamatussa luvataan runsain mitoin armoa ja rauhaa -
Jumalan tuntemisen kautta.
Armo ja rauha, mielisuosio, siunaus monin verroin.
Ansaitsematon mielisuosio runsain määrin.
Kun katson Herraa ja Hänen antamiaan mahdollisuuksia, -
kaikki on Hänen armonsa ja mielisuosionsa ansiota.
Luotan Häneen ja toimin parhaani mukaan.
Uskon Hänen Sanaansa sekä kasvavaan armoon ja rauhaan.
Monelle se on yllätys, -
sillä he luulevat, että Jumalan kohtaamisesta seuraa harmia.
He pohtivat, riittävätkö heidän omat suorituksensa.
He pelkäävät Jumalan tuomiota.
Jumalan tahto on kuitenkin toisenlainen.
Saul uhkui vihaa Herraa vastaan, -
mutta kun hän kohtasi Jeesuksen, hän alkoi puhua vain armosta.
Kun oppii tuntemaan Herran, alkaa todistaa Jumalan armosta.
Seurakunnassa on liike- elämässä toimivia, -
jotka kohtaavat Jumalaa ja kuulevat Hänen äänensä.
Armo ja rauha lisääntyvät heidän elämässään.
On hyvä luottaa armon ja rauhan Jumalaan.
Mitä tahansa tapahtuukin, Jumala on suuri Minä-olen.
Toinen odottamaton tulos Jumalan kohtaamisesta -
on jumalallinen voima.
2. Piet. 1:3: -
"Hänen jumalallinen voimansa on lahjoittanut meille kaiken," -
"mikä elämään ja jumalisuuteen tarvitaan."
Kun kohtaa Jumalan, saa jumalallisen voiman.
Kun verenvuototautia sairastanut nainen kosketti Jeesusta, -
Jeesus sanoi: "Minusta lähti voima."
Maailmassa voima liitetään hallitsemiseen ja riistämiseen.
Joku on sanonut: -
"Valta turmelee, ja täydellinen valta turmelee täydellisesti."
Inhimillinen valta johtaa usein turmelukseen ja riistämiseen.
Joitakin maita hallitsee itsevaltias.
Niissä maissa kansa on köyhää ja riistettyä.
Jumalallinen valta ei ole riistovaltaa. Se varustaa.
Jumalallinen voima antaa kaiken, mitä tarvitsemme.
Kun kohtaa Jumalan, voi olla varma, että Jumala antaa voiman.
Kiitos Jumalalle. Se on hyvä.
Kolmas asia on erityisen ihana.
Jumalan kohtaaminen antaa lujan luottamuksen.
2. Piet. 1:3: -
"Hänen jumalallinen voimansa on lahjoittanut meille kaiken," -
"mikä elämään tarvitaan."
Ajattele elämää, laskuja, paineita, lapsia, haasteita.
Ajattele elämää ja jumalisuutta.
Arkielämän, jokapäiväisen elämän todellisuuksien -
ja jumalisuuden, Jumalan kaltaisuuden, välillä on kuilu.
Jumalisuus on kaukana elämämme olosuhteiden yläpuolella.
Jumalan kohtaamisessa on eräs upea seikka.
Saamme kaiken, mitä tarvitaan elämään ja jumalisuuteen.
Se saa kuilun sulkeutumaan sen välillä, -
millainen Jumala on ja millainen on elämämme.
Kuilu sulkeutuu Kristuksen tuntemisen kautta.
Se näkyy Pietarin elämästä.
Pietari oli varsinainen velikulta.
Ihmiset hämmästelivät sitä, -
että Jumala käytti jotakuta Pietarin ja Johanneksen kaltaista.
Pietari ei ollut käynyt kouluja.
Pietari välillä mokaili ja välillä onnistui.
Pietari ensin vastusteli, kun Jeesus käski heittää verkon veteen.
Lopulta hän suostui.
Pietari näki Jeesuksen kävelevän vetten päällä ja lähti veneestä.
Sitten hän katsoi veteen ja alkoi vajota.
Muut opetuslapset pysyttelivät veneessä.
Oli vielä niitäkin, jotka jäivät rannalle.
Ei jäädä rannalle, vaan astutaan veneeseen -
tai mikä parempaa, astutaan vetten päälle, kuten Pietari.
Jeesus kysyi: "Kenen ihmiset sanovat minun olevan?"
Pietari sanoi: "Olet Kristus."
Muutaman päivän kuluttua Jeesus puhui kuolemastaan.
Pietari moitti Häntä. Jeesus sanoi: "Väisty tieltäni, saatana."
"Ajatuksesi eivät ole Jumalasta, vaan ihmisestä!"
Pietari täyttyi Pyhällä Hengellä. Hän julisti rohkeasti.
Armo ja voima seurasivat.
2. Piet. 1:3:ssa hän kertoo, mitä Jumalan tuntemisesta seuraa.
Tuntuu siltä, että Pietari oli alussa kaukana jumalisuudesta.
Jumalan kohtaamisen kautta hän sai kaiken, -
mitä tarvitaan elämään ja jumalisuuteen.
Sinäkin voit tuntea Jumalan niin, että saat lujan varmuuden.
Se saa taivaan ja maan kohtaamaan.
Jumalan kaltaisuuden ja arkielämän välinen kuilu kapenee.
Se ei tarkoita, että kaikki ongelmat poistuvat.
Se tarkoittaa, että Hänen tuntemisensa kautta -
Jumala ja oma elämäsi kohtaavat.
Se voi tuoda vastauksia ongelmiin ja ihmeitä.
On ihana palvella Jumalaa.
Ei tyydytä vain vanhoihin kohtaamisiin.
Janotaan uusia kohtaamisia, jotka antavat tarkoitusta ja suuntaa, -
läheisyyden Jeesuksen kanssa ja päättäväisyyttä asioiden hoidossa.
Se antaa meille lujan luottamuksen siihen, -
että Hänen tuntemisensa on elämässä tärkeintä.
Ei eletä niin, että seurakunta- ja arkielämä ovat kaukana toisistaan.
Annetaan Jumalan vallata arkielämämme, -
sillä Hän on tie, totuus ja elämä.
Poikani Ben on nyt 27-vuotias.
Hän on aviomies ja isä.
Teini-iässä hänellä oli rankkaa.
Hänellä oli ryhmäpaineeseen liittyviä kiusauksia.
Eräänä iltana hän oli juhlissa ehkä hieman väärilläkin teillä.
Hänen ystävänsä joutui onnettomuuteen kotimme lähellä.
Auto tuli ilman ajovaloja ja törmäsi Benin ystävään.
Ystävä selviytyi hengissä, mutta hän sai vakavia vammoja.
Se pani Benin ajattelemaan, -
sillä hän joutui vastakkain elämän ja kuoleman kanssa.
Nuortenleirillä kesken ylistyksen hän kohtasi Jumalan.
Jumala ilmestyi hänelle yliluonnollisesti.
Se sai hänet tekemään päätöksiä, jotka yllättivät minutkin.
Hän rakastaa laine-, vesi- ja lumilautailua.
Hän päätti pitää vuoden paussia lautailusta -
ja lukea sen sijaan Raamattua.
Nykyään hän taas lautailee, mutta hänen elämänsä on muuttunut.
Hänen elämässään on tarkoitus ja suunta, -
sillä hän kohtasi Jumalan.
Kerran minun piti kertoa lapsilleni eräs hyvin ikävä uutinen.
Sanoin: "Toivottavasti tämä ei murenna uskoanne."
Ben vastasi: "Niin ei käy. Olen kohdannut elämässäni Jeesuksen."
Se tuntui minusta isänä erittäin hyvältä.
Jumalan kohtaaminen muuttaa elämän.
Jokainen, joka kutsuu Herran nimeä -
ja etsii Häntä koko sydämestä, löytää Hänet.
Ala lukea Raamattua. Käy seurakunnan kokouksissa.
Saatat yllättyä. Meillä ihmisillä on joskus ennakkokäsityksiä.
Jumala voi kohdata kuivimmankin saarnan aikana.
Jumalalla voi olla täsmällinen sana vain sinua varten.
Jumala voi kohdata sinua tavalla, joka muuttaa elämäsi.
Löydämme Jumalaa uusilla tasoilla.
Odotuksen liikevoima kasvaa.
Uusi laulu tulee kokouksemme ilmapiiriin ja muuttaa sydämiä.
Faith, Hope and Love on Hillsongin uusi live-ylistyslevy.
Levyllä on 13 laulua, jotka on taltioitu kolmena iltana -
kolmessa paikassa.
Sinä elät, olemme vapaita
Veresi on minut lunastanut
CD- ja DVD-levyn sisältävän paketin hinta on 24,95 puntaa.
Tilaa tuote puhelimitse tai verkkokaupasta.
Elämämme pitäisi olla niin vetoavaa, voimallista, -
valaisevaa, merkittävää ja ihmeellistä, -
että ihmiset kysyvät, mitä meissä on.
Radikaalit, rohkeat ja innokkaat ihmiset -
turvaavat kaikissa tilanteissa Jumalan apuun -
ja rukoilevat ihmiskunnan puolesta.
Seurakunta on perhe.
Päätämme seurakuntaan ja Kristukselle kuuluvina -
olla seurakunnan rakentajia.
Haluamme, että Jumala käyttää meitä valtakuntansa työssä.
Sinussa on kaikenlaisia asioita, -
jotka tulevat esiin juuri tällaisina aikoina.
HILLSONG-KONFERENSSI
Ylistyksessä kiitämme Jumalaa siitä, mitä Hän on.
Hän saa suuremman sijan ja me tulemme pienemmiksi.
Se on aina hyvä asia.
Kun käännän katseeni itsestäni, pienuudestani ja asenteistani -
Jeesuksen suuruuteen, -
asiat pysyvät oikeissa mitta- suhteissa ja elämä suunnassa.
Anna palvonnan viedä sinut Jumalan läsnäoloon.
Elän toivossa
Jeesus saapuu pian
Laulakoot kansat kunniaa Kristukselle, Kuninkaallemme
Näemme Hänen Sanansa täyteyden
Hänen lupauksensa täyttyvät
Näemme Hänet
Tulevan taivaan pilvissä
Korotettuna
Näemme Hänet
Korkealla ja ylhäisellä istuimella Hän hallitsee
Majesteettiudessa
Pyhyydessä
Kaikkivaltias
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,93 euroa + pvm) Nordea: 111230-342789 viite: 7744 PoHa 2020/2010/3363
Hänen kirkkautensa loistaa iäti
Kaikkien valo
Halleluja
Korottakaa Häntä
Jumalamme hallitsee
Hänen kirkkautensa loistaa iäti
Kaikkien valo
Kutsu Jeesus elämääsi.
Hän rakastaa ja rakentaa meitä.
Ei ole ketään niin huonoa, jonka Jumala hylkäisi, -
eikä ketään niin hyvää, joka ei tarvitsisi Jumalaa.
Me kaikki tarvitsemme Pelastajaa.
Ilman Häntä kuolemme synteihimme. Vain Jeesuksen armo antaa toivon, -
hyvinvoinnin ja tulevaisuuden, joka ei perustu suorituksiimme.
Se perustuu rakastavaan Vapahtajaan, joka kuoli edestämme.
Hän elää tänään. Hän istuu Isän oikealla puolella.
On ihmeellistä, että Hän rukoilee puolestamme joka hetki.
On mahtavaa, että Jeesus rukoilee puolestamme.
Seurakuntana me rukoilemme puolestasi.
Siunausta! Muista, että paras on vielä edessä.
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
Suomennos: Marianne Tenetz